**LESTIJÄRVEN KUNTA VASTINE**

**Lestintie 39**

**69440 LESTIJÄRVI 18.10.2017**

**Puh: 06-8889111, fax 06-8637115**

**lestijarven.kunta@lestijarvi.fi**

**VASTINE PENTTI UNTISEN MUISTUKSEEN KOSKIEN MUIKKURANTA 4:19, HALJALA 6:14 JA RIIHINIEMI 6:14 KOSKEVISTA RANTA-ASEMAKAAVOJEN LAAJENNUSEHDOTUKSISTA**

Pentti Untisen muistutus koskee edellä mainittujen ranta-asemakaavojen laatijan rakennusinsinööri Jari Kangasvieren pätevyyteen toimia kaavan laatijana.

Muistutuksessaan Pentti Untinen vaatii, että Jari Kangasvieren pätevyys kaavan laatijana selvitetään, koska hänellä ei ole Maankäyttö- rakennusasetuksen 3 §:n edellyttämää korkeakoulututkintoa, vaan opistotasoinen rakennusinsinöörin tutkinto. Edelleen Untinen toteaa muistuksessaan, että asetuksen 107 § mahdollistaa kuitenkin tietyin edellytyksin toimia kaavan laatijana ennen asetuksen voimaantuloa kaavoitustehtävistä hankkimansa kokemuksen perusteella.

Lestijärven kunnanhallitus toteaa kunnanjohtaja, rakennusinsinööri Jari Kangasvieren kolutuksesta ja työkokemuksesta seuraavaa.

\*Jari Kangasvieri on valmistunut rakennusinsinööriksi Vaasan Teknillisestä Oppilaitoksesta keväällä 1976. Valmistumisen jälkeen hänellä oli lyhytaikaisia sijaisuuksia mm. Toholammin kunnassa. Lisäksi hän toimi rakennusliikeillä vastaavana mestarina sekä itsenäisenä yrittäjänä.

**\***vuoden 1980 alkupuolella hän toimi rakennustarkastajana Lestijärven kunnassa ja vastaavasti 1984 vuoden alkuopuolella vs. rakennustarkastajana Toholammin kunnassa. Vuonna 1985 hän toimi jonkin aikaa Lestijärven kunnan rakennustarkastajan – mestarin viransijaisena. Vuosien 1985 – 1986 vaihteessa Kangasvieri toimi Toholammin kunnan vs. kunnaninsinöörinä.

\*vuoden 1986 toukokuun alussa Kangasvieri tuli yhtäjaksoiseti kuntien palvelukseen ollen eri tehtävissä eläkkeelle siirtymiseen saakka eli vuoden 2015 syksyyn. Ensinnä Lestijärven kunnan rakennusmestariksi (01.05.1986 – 30.11.1988), Lestijärven kunnan kunnanjohtajaksi (01.2.1988 – 31.07.2000), Kaustisen seutukunnan seutuvastaavaksi eli ns. seutujohtajaksi (01.08.2000 – 31.03.2005) ja Toholammin kunnanjohtajaksi 01.04.2005 – syksyyn 2015

Lestijärven kunnanhallitus katsoo Jari Kangasvieren päteväksi laatimaan edellä olevat pienehköt ranta-asemakaavojen laajennukset. Perusteluna todetaan, että Jari Kangasvieri on hankkinut pätevyyden toimiessaan Lestijärven kunnan rakennusmestarina ja sittemmin kunnanjohtajana. Hänen virka-aikanaan on suoritettu pääosin Lestijärven kunnan

ranta-asemakaavoitus ja asemakaavoitus. Yksi hänen merkittävimmistä työtehtävistä on ollut 1980- ja 1990- luvuilla osallistua Lestijärven ranta-asemakaavan perusteiden valmisteluun yhdessä rakennustarkastaja Olavi Syrin kanssa. Lestijärven kunnanhallitus painottaa, että Jari Kangasvieri toimiessaan rakennustarkastajana, kunnanjohtajana Lestijärvellä ja Toholammilla sekä KASEn seutujohtajana on ollut johtamassa kunnallisia, seudullisia ja maakunnanllisia kaavoituksia.

Se toki myönnettäköön, että varsinaista kaavoitustyötä Jari Kangasvieri ei ole tehnyt ”piirustuskoneen äärellä”. Se on kuitenkin kiistaton tosiasia, että hän on erittäin hyvin perehtynyt kaavoituksen eri vaiheisiin ja osa-alueisiin toimiessaan kaavoitustyön johtajana kunnallisissa viroissa ja töissä yli 30 vuoden ajan. Kunnanhallitus lisäksi katsoo, että Jari Kangasvieri on pätevämpi kuin moni suunnittelutehtävään soveltuvan korkeakoulututkinnon suorittanut, jolla on juuri ja juuri tehtävän vaativuuden edellyttämä kokemus.

Lestijärven kunnanhallitus toteaa edelleen, että kaikki edellä mainittuihin kaavoihin liittyvät asiakirjat täyttävät lain ja asetuksen edellyttämän tason. Annetuissa lausunnoissa eri viranomaiset eivät ole huomauttaneet kaava-asiakirjoista, että niissä olisi ollut puutteista tai virheistä.

Mainittakoon, että Jari Kangasvieri on hyvä ”apu” viemään pienimuotoisia kaavatöitä kunnassa eteenpäin.

Lopuksi todetaan, että kaavan laatijaa hyväksyttäessä Lestijärven kunnanhallitus on yksimielisesti hyväksynyt Jari Kangasvieren edellä mainittujen ranta-asemakaavojen laajennusten laatijaksi.